
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 505 

17 Μαΐου 1993 


ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση τοπικού ρυμοτομικού σχεδίου στην εκτός σχε¬ 
δίου περιοχή του Δήμου Λαυρεωτικής (Ν. Αττικής) για 
τον καθορισμό χώρου για την εκτέλεση επείγοντος 
στεγαστικού προγράμματος και καθορισμός των όρων 


και περιορισμών - δόμησης αυτού. 1 

Έγκριση μεταφοράς συντελεστή δόμησης διατηρητέου 
ακινήτου που βρίσκεται εντός του ρυμοτομικού σχε¬ 
δίου Αθηνών. 2 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Έγκριση τοπικού ρυμοτομικού σχεδίου στην εκτός σχεδίου 
περιοχή του Δήμου Λαυρεωτικής (Ν. Αττικής) για τον κα¬ 
θορισμό χώρου για την εκτέλεση επείγοντος στεγαστικού 
προγράμματος και καθορισμός των όρων και περιορισμών 
- δόμησης αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 26 του Ν.1337/1983 «Επέ¬ 
κταση των πολεοδομικών σχεδίων, οικιστική ανάπτυξη και 
σχετικές ρυθμίσεις» (Α' 33), όπως αντικαταστάθηκε με την 
παρ. 13 του άρθρου 8 του Ν.1512/1985 «Τροποποίηση και 
συμπλήρωση πολεοδομικών διατάξεων, ρύθμιση συναφών 
θεμάτων και θεμάτων του Ταμείου Νομικών» (Α' 4). 

2. Τις διατάξεις των άρθρων 7,8 (παρ. 1 και 9) του Ν.1577/ 

1985 «Γενικός Οικοδομικός Κανονισμός» (Α' 210), όπως τρο¬ 
ποποιήθηκαν με το άρθρο 13 (παρ. 1, 2 και 3) του Ν.1647/ 

1986 «Οργανισμός Κτημοτολογίου και Χαρτογραφήσεων Ελ¬ 
λάδος (Ο.Κ.Χ.Ε.) και άλλες σχετικές διατάξεις» (Α' 141) και 
με το άρθρο 1 (παρ. 3 και 4) του Ν. 1772/1988 «Τροποποίηση 
διατάξεων του Ν.1577/1985 «ΓΟΚ» και άλλες διατάξεις» (Α' 
91). 

3. Τις διατάξεις του άρθρου 23 παρ. 1 (εδ. ιδ) του Ν.1558/ 
1985 «Κυβέρνηση και Κυβερνητικά Όργανα» (Α' 137). 

4. Την 130/1992 γνωμοδότηση του Δήμου Λαυρεωτικής. 

5. Τις 220/1991 και 247/1992 γνωμοδοτήσεις του Κεντρι¬ 


κού Συμβουλίου Χωροταξίας Οικισμού και Περιβάλλοντος. 

6. Το 95/26.1.1993 έγγραφο του Οργανισμού Εργατικής 
Κατοικίας (Ο.Ε.Κ.), από το οποίο προκύπτει ότι από τις κανο¬ 
νιστικές διατάξεις αυτού του Δ/τος δεν προκαλείται δαπάνη 
σε βάρος του κρατικού προϋπολογισμού. 

7. Τις διατάξεις του άρθρου 29Α του Ν.1558/1985, όπως 
αυτό προστέθηκε με το άρθρο 27 του Ν.2081 /1992 (Α' 154), 
και το γεγονός ότι από τις κανονιστικές διατάξεις αυτού του Δ/ 
τος δεν προκαλείται δαπάνη σε βάρος του κρατικού προϋπο¬ 
λογισμού. 

8. Την 572/1992 γνωμοδότηση του Συμβουλίου της Επι- 
κρατίας, με πρόταση του Υπουργού Περιβάλλοντος, Χωροτα¬ 
ξίας και Δημοσίων Έργων, αποφασίζουμε: 

Αρθρο 1 

Εγρίνεται τοπικό ρυμοτομικό σχέδιο στην εκτός σχεδίου 
περιοχή του Δήμου Λαυρεωτικής (Ν. Αττικής) για την εκτέ¬ 
λεση επείγοντος στεγαστικού προγράμματος του Οργανι¬ 
σμού Εργατικής Κατοικίας (Ο.Ε.Κ.) με την ονομασία «Λαύριο 
Ια» με την δημιουργία: 

α)Των Ια, 1 β, 1 γ, 2,4α, 4β, 5,6,7α, 7β, 8α, 8β, 8γ, 9α, 9β, 
9γ και 10 οικοδομικών τετραγώνων για την ανέγερση κατοι¬ 
κιών και του 3 Ο.Τ. για την ανέγερση καταστημάτων και αί¬ 
θουσες συγκεντρώσεων. 

β) Οδών, πεζοδρόμων, χώρων στάθμευσης αυτοκινήτων, 
χώρων πρασίνου, χώρου αθλητικών εγκαταστάσεων, χώρου 
Βρεφονηπιακού Σταθμού - Κέντρου Εργαζόμενης Νεότητας, 
χώρου Βιολογικού καθαρισμού, όπως φαίνεται στο χρωματι¬ 
σμένο προτδτυπο διάργαμμα σε κλίμακα 1:500, που θεωρή¬ 
θηκε από τον Προϊστάμενο της Διεύθυνσης Τοπογραφικών 
Εφαρμογών με την 98925/1992 πράξη του και που αντίτυπό 
τους σε φωτοσμίκρυνση δημοσίευση με το παρόν διά¬ 
ταγμα. 

Αρθρο 2 

Στο πρόσωπο των οικοπέδων που βρίσκονται στα παρα¬ 
πάνω οικοδομικά τετράγωνα επιβάλλεται προκήπιο πλάτους 
δύο (2,00) μέτρων, όπως φαίνεται στο ίδιο διάγραμμα. 

Αρθρο 3 

Α. Οι όροι και περιορισμοί δόμησης των οικοδομήσιμων χώ¬ 
ρων που καθορίζονται με το άρθρο 1 παρ. (α) του παρόντος 
ορίζονται ως εξής: 

1. Το κάθε ένα οικοδομικό τετράγωνο αποτελεί ένα ενιαίο 
και άρτιο οικόπεδο με εμβαδόν ως έξης: 

Ο.Τ. Ια 4.756,36 τ.μ. 

Ο.Τ. 1β 3.187,00 τ.μ. 

Ο.Τ. 1γ 3.228,43 τ.μ. 

Ο.Τ. 2 2.170,00 τ.μ. 

Ο.Τ. 3 5.786,10 τ.μ. 

Ο.Τ. 4α 2.484,00 τ.μ. 

Ο.Τ. 4β 3.935,00 τ.μ. 

Ο.Τ. 5 959,00 τ.μ. 

Ο.Τ. 6 965,00 τ.μ. 

Ο.Τ. 7α 3.693,00 τ.μ. 

Ο.Τ. 7β 2.692,00 τ.μ. 

Ο.Τ. 8α 2.255,00 τ.μ. 

Ο.Τ. 8β 1.918,00 τ.μ. 

Ο.Τ. 8γ 2.710,00 τ.μ. 

Ο.Τ. 9α 3.188,53 τ.μ. 

Ο.Τ. 9β 3.036,73 τ.μ. 

Ο.Τ. 9γ 2.880,00 τ.μ. 

Ο.Τ. 10 4.158,00 τ.μ. 

2. Μέγιστο ποσοστό κάλυψης: 

α) Για τα Ια, 1 β, 1 γ, 2,4α, 4β, 5,6,7,7α, 7β, 8α, 8β, 8γ, 9α, 
9β, 9γ και 10 οικοδομικά τετράγωνα: Σαράντα τοις εκατό 
(40%) της επκρανεΐας τους. 

β) Για τα 3 οικοδομικό τετράγωνο: Είκοσι τοις εκατό (20%) 
της επιφανείας τους. 

3. Συντελεστής δόμησης: 

α) Για τα 1 α, 1 β, 1 γ, 2,4α, 4β, 5,6,7,7α, 7β, 8α, 8β, 8γ, 9α, 
9β, 9γ και 10 οικοδομικά τετράγωνα: Έξι δέκατα (0,6). 
β) Για το 3 οικοδομικό τετράγωνο: Δύο δέκατα (0,2). 


4. Μέγιστο επιτρεπόμενο ύψος των κατοικιών: Οκτώ και 
μισό (8,50) μέτρα. 

5. Μέγιστο επιτρεπόμενο ύψος των καταστημάτων και αί¬ 
θουσας συγκεντρώσεων: Όκτώ μέτρα (8.00 μ.). 

Β. Οι όροι και περιορισμοί δόμησης του χώρου βρεφονηπια¬ 
κού σταθμού - Κέντρου Εργαζόμενης Νεότητας, που καθορί¬ 
ζονται με το άρθρο 1 παρ. (β) του παρόντος, ορίζονται ως 
εξής: 

α) Συντελεστής δόμησης: Οκτώ δέκατα (0,8). 

β) Ποσοστό κάλυψης: Εξήντα τοις εκατό (60%) της επκρα- 
νείας του. 

Αρθρο 4 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων 
Έργων, αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 12 Απριλίου 1993 
Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 
ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

0 ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΟΝ 

ΑΧΙΛΛΕΑΣ ΚΑΡΑΜΑΝΛΗΣ 

( 2 ) 

Έγκριση μεταφοράς συντελεστή δόμησης διατηρητέου ακι¬ 
νήτου που βρίσκεται εντός του ρυμοτομικού σχεδίου Αθη¬ 
νών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν.880/1979 «Περί καθο¬ 
ρισμού ανωτάτου ορίου ουντελεστού δομήσεως κ.λ,π. (Α' 
58). 

2. Τις διατάξεις του Π. Δ/τος 470/1979 «Περί μετασχημα¬ 
τισμού των συντελεστών δομήσεως εις εμβαδά κατά την 
εφαρμογή του Ν.880/1979» (Α' 138), όπως τροποποιήθηκε 
με το από 19.6.1987 Π. Δ/γμα (Δ' 592). 

3. Τις διατάξεις του Π. Δ/τος 510/1979 «περί ρυθμίσεως 
θεμάτων μεταφοράς ουντελεστού δομήσεως κατά τον 
Ν.880/1979» (Α' 154), όπως τροποποιήθηκε με το υπ' αριθ¬ 
μόν 367/1987 Π. Δ/γμα (Α' 163). 

4. Τις διατάξεις του άρθρου 23 παρ. 1 (εδ. ιδ) του Ν.1558/ 
1985 «Κυβέρνηση και Κυβερνητικά Όργανα» (Α' 137). 

5. Την Υ1958/1992 απόφαση του Πρωθυπουργού και του 
Υπουργού Περιβάλλοντος, Χωροταξίας και Δημοσίων Έργων 
«Ανάθεση αρμοδιοτήτων στους Υφυπουργούς Περιβάλλο¬ 
ντος Χωροταξίας και Δημοσίων Έργων Χρήστο Κατσιγιάννη 
και Γεώργιο Βουλγαράκη» (Β' 744). 

6. Την 6992/1992 πράξη συναίνεσης ενώπιον της συμβο¬ 
λαιογράφου Αθηνών Μαρίας Κάβουρα - Καϊφα, των Ιωάννη 
Καρανίκα, Σοφίας Γουσέτη, Βασιλείου Μπακαγιάννη, ενερ- 
γούντων ως διαχειριστών της Εταιρείας Περιορισμένης Ευθύ¬ 
νης «ΤΕΑΜ 4, Αρχιτέκτονες - Πολεοδόμοι - Σύμβουλοι - Μη¬ 
χανικοί», εχούσης την αποκλειστική κυριότητα του παρακάτω 
περιγραφομένου ακινήτου. 

7. Την κατόπιν αυτοψίας της υπαλλήλου Χριστοφίλου Νικο- 
λέττας, επιβεβαίωση των εμπλεκομένων στον υπολογισμό 
του μεταφερομένου συντελεστή δόμησης στοιχείων του ακι¬ 
νήτου που βρίσκεται εντός του ρυμοτομικού σχεδίου Αθηνών 
και επί της οδού Μαυρομιχάλη αριθ. 85. 

8. Την 13/1992 γνωμοδότηση του Κεντρικού Συμβουλίου 
Χωροταξίας Οικισμού και Περιβάλλοντος. 

9. Την 100454/5.12.1992 απόφαση του Υφυπουργού Πε¬ 
ριβάλλοντος, Χωροταξίας και Δημοσίων Έργων για προέ¬ 
γκριση της σχετικής τεχνικής μελέτης, με πρόταση του Υφυ¬ 
πουργού Περιβάλλοντος, Χωροταξίας και Δημοσίων Έργων, 
αποφασίζουμε: 

Άρθρο 1 

1. Εγκρίνουμε η μεταφορά του συντελεστή δόμησης του 


ακινήτου (βαρυνομένου) που βρίσκεται εντός του ρυμοτομι¬ 
κού σχεδίου Αθηνών και επί της οδού Μαυρομιχάλη αριθ. 85, 
έχει σαρακτηριοτεί ως διατηρητέο με την 567/123/ 
11.1.1991 απόφαση του Υπουργού Περιβάλλοντος, Χωροτα¬ 
ξίας και Δημοσίων Έργων (Δ' 37) και του οποίου την αποκλει¬ 
στική κυριότητα έχει η Εταιρεία Περιωρισμένης Ευθύνης με 
την επωνυμία «ΤΕΑΜ 4» Αρχιτέκτονες - Πολεοδόμοι - Σύμ¬ 
βουλοι - Μηχανικοί», όπως το βαρυνόμενο ακίνητο φαίνεται 
με στοιχεία Α, Β, Γ, Δ, Ε, Ζ, Α στο σχετικό προτότυπο διάγ¬ 
ραμμα σε κλίμακα 1:200 που θεωρήθηκε από τον Προϊστά¬ 
μενο της Διεύθυνσης Τοπογραφικών Εφαρμογών με την 
5828/1993 πράξη του και που αντίτυπό του σε φωτοσμί- 
κρυνση δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και 
της μεταφορά του συντελεστή δόμησης είναι τα εξής: 
α. Εμβαδόν οικοπέδου: 209,83 τ.μ. 
β. Ποσοστό κάλυψης: 70%. 

γ. Συντελεστής δόμησης της περιοχής βάσει του οποίου 
πραγματοποιείται η μεταφορά: 3,6. 
δ. Δομήσιμη επιφάνεια που αντιστοιχεί σ’ αυτό: 

209,83 τ.μ. χ 3,6 = 755,38 τ.μ. 
δ. Δομημένη επιφάνεια: 

520,59 τμ. εκ των οποίων 138,70 τ.μ. στο ισόγειο και 
381,89 τ.μ. στους ορόφους. 

στ. Μεταφερόμενη δομήσιμη επιφάνεια: 

755,38 τ.μ. - 520,59 τ.μ. = 234,79 τ.μ. από ορόφους. 

Άρθρο 2 

Εγκρίνεται η χορήγηση τίτλου δικαιώματος μεταφοράς συ¬ 
ντελεστή δόμησης στο όνομα της Εταιρείας Περιωρισμένης 
Ευθύνης «ΤΕΑΜ 4» Αρχιτέκτονες - Πολεοδόμοι - Σύμβουλοι - 
Μηχανικοί, για εμβδόν 234,79 τ.μ. από ορόφους. 

Άρθρο 3 

Η ισχύς του παρόντος διατάγματος αρχίζει από την δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 16 Μαρτίου 1993 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΧΡΗΣΤΟΣ ΚΑΤΣΙΓ1ΑΝΝΗΣ 




ΤΡΟΠΟΣ ΕΞΑΝΤΛΗΣΗΣ ΤΟΥ 
ΣΥΝΤΕΛΕΣΤΗ ΔΟΜΗΣΕΟΣ 


















